Pia Gjellerup (S), 2006-04-04:
Jeg vil jo altid skønne på det, når De Konservative bevæger sig!
Det er dog sådan, at de regler har fungeret til stor glæde for både private og offentlige aktører, og det vil altså sige for borgerne, som skal aftage bedre leveret service, bedre leveret omsorg.
Derfor er det at stramme dem faktisk et spørgsmål, der ikke er redegjort særlig meget for: Hvad er det, der er så galt?
Hvorfor kan man ikke komme så langt i sin erkendelse af, hvor meget man tog fejl for 14 år siden, at man kan sige, at det er gode regler og nu gør vi dem bedre?
Det er gode regler, og nu gør vi dem dårligere.
Det er en stramning, der lægges op til.
Det, jeg spurgte til, var så ikke et spørgsmål om, hvorvidt man vil klargøre teksten.
Jeg synes sådan set, at teksten er klar nok, men jeg havde håbet, at den var blevet klar til den anden side, så salg og leverancer til andre kommuner ikke hørte under dette salg til private og andre.
Er der reelle muligheder for at forhandle om det her, for det vil være ret afgørende?
Der kan være nogle kanter i det her lovforslag, som jeg altid vil diskutere med ordførerne.
Men udgangspunktet er, at når man Fttmo070.fm Page 5344 Monday, May 29, 2006 9:56 AM taler om salg fra kommuner til kommuner, er vi inde i ét regelsæt, men lige så snart, man begynder at sælge til regioner eller fra regioner til kommuner, er man inde under denne her 25procents-grænse, og det er udgangspunktet for lovforslaget.
Når vi har valgt, at der skal være en 25-procents-grænse, er det jo netop, fordi vi ønsker en markedsgørelse, fordi kommunerne bliver større og stærkere, og fordi regionerne også bliver større og stærkere.
Og det er vel ingen hemmelighed, at når regeringen har nedlagt amterne, var det jo, fordi vi ønskede dem nedlagt, og ikke for at man skal have et nyt sted, hvor der skal drives erhvervsvirksomhed.
Debatten har i nogen grad kredset om det forhold, at når man når til en omsætning ud af huset, der er større end 25 pct., skal kommunen sælge til den pågældende private samarbejdspartner.
Det kan jeg forstå, når der er tale om salg til private, for der er det et spørgsmål om at være inde i en egentlig erhvervsdrift.
Men det har jo også været ytret fra flere sider, hvorfor det samme forhold skal gøre sig gældende, hvis salget er til andre kommuner eller til andre dele af det offentlige.
Er ministeren åben for at diskutere det forhold under den kommende udvalgsbehandling, eller er det et meget ultimativt krav fra ministerens side?
Men vi må konstatere, at det var uklart i det, der var sendt ud i høring, og derfor har vi præciseret, som fru Pia Gjellerup jo annoncerer, at salg til private for kommuner imidlertid er tænkt som salg til andre end kommuner, og for regioner er det tilsvarende tilsigtet, at det skal forstås som et salg til andre end regioner.
Men vi er jo altid åbne for en forhandling, men jeg vil ikke her i dag stå og sige, at der skal gives frit løb, for der er lagt op til en stramning og en præcisering af reglerne.
Der blev før talt om, hvad fru Anne Birgitte Lundholt havde sagt her fra talerstolen tidligere.
Det er da vist godt, at jeg ikke skal refereres for, hvad jeg har sagt om L 384 og L 378 i mine unge dage.